SET ปิดเช้ารีบาวด์ 12 จุด รับแรงซื้อกลุ่มเปิดเมือง-สหรัฐยกเลิกคำเตือนเข้าไทย
SET ปิดเช้ารีบาวด์ 12 จุด รับแรงซื้อกลุ่มเปิดเมือง จากความคาดหวังต่อการเปิดเมืองที่น่าจะเร็วกว่ากำหนดเดิม และสหรัฐฯ ได้มีการยกเลิกคำเตือนห้ามเดินทางมาไทย แนวโน้มช่วงบ่ายคาดแกว่งตัวในกรอบ ให้แนวรับไว้ที่ 1,664-1,670 จุด และแนวต้าน 1,683 จุด
SET ปิดเช้ารีบาวด์ 12 จุด รับแรงซื้อกลุ่มเปิดเมือง จากความคาดหวังต่อการเปิดเมืองที่น่าจะเร็วกว่ากำหนดเดิม และสหรัฐฯ ได้มีการยกเลิกคำเตือนห้ามเดินทางมาไทย แนวโน้มช่วงบ่ายคาดแกว่งตัวในกรอบ ให้แนวรับไว้ที่ 1,664-1,670 จุด และแนวต้าน 1,683 จุด
19 เม.ย. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ดัชนีตลาดหุ้นไทยช่วงเช้าที่ผ่านมาปรับตัวขึ้น สอดคล้องกับตลาดหุ้นอื่นในภูมิภาคเอเชีย โดยได้รับแรงหนุนจากประเด็นความคาดหวังต่อการเปิดเมือง (Reopening) ที่น่าจะเร็วกว่ากำหนดเดิม โดยให้จับตาการประชุมใหญ่ ศบค.ศุกร์นี้ว่าจะมีการยกเลิกมาตรการ Test&amp;Go ตั้งแต่ 1 พ.ค.2565 เป็นต้นไป หรือไม่
ขณะเดียวกันศูนย์ควบคุมและป้องกันโรคสหรัฐ (CDC) ได้มีการประกาศยกเลิกคำเตือนห้ามเดินทางมายังประเทศไทยและอีก 89 ประเทศ โดยล่าสุดให้ไทยอยู่ในกลุ่มที่มีความเสี่ยงจากโควิด-19 ในระดับ 3 จากเดิมอยู่ที่ระดับ 4 ซึ่งเป็นระดับสูงสุด
แนวโน้มการลงทุนช่วงบ่าย คาดว่า ดัชนีฯน่าจะแกว่งตัวในกรอบ ให้แนวรับไว้ที่ 1,664-1,670 จุด และแนวต้าน 1,683 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,338.54 ล้านบาท ปิดที่ 153.50 บาท เพิ่มขึ้น 1.50 บาท
AOT มูลค่าการซื้อขาย 1,247.84 ล้านบาท ปิดที่ 67.50 บาท เพิ่มขึ้น 0.25 บาท
PTT มูลค่าการซื้อขาย 1,228.37 ล้านบาท ปิดที่ 38.00 บาท เพิ่มขึ้น 0.75 บาท
PTTEP มูลค่าการซื้อขาย 1,213.57 ล้านบาท ปิดที่ 153.00 บาท เพิ่มขึ้น 3.00 บาท
BANPU มูลค่าการซื้อขาย 1,061.07 ล้านบาท ปิดที่ 11.50 บาท เพิ่มขึ้น 0.30 บาท